Alexander Episcopus servus servorum Dei, venerabilibus fratribus Bituricensi Archiepiscopo, Claromontensi,  Aniciensi Episcopis, salutem  apostolicam benedictionem. Nulla vel modica Ecclesiasticæ severitati reverentia præstaretur, si excommunicati ab uno, ab aliis ad Ecclesiastica sacramenta sine satisfactione congrua deberent admitti; essétque facilitas veniæ incentivum sæpiùs delinquendi. Undè quoniam non sunt vincula Ecclesiastica contemnenda, cùm nonnumquam majorem quis ex contempta reatum incurrat, quàm ex priore commisso anteà meruisset, Fraternitati vestræ per apostolica scripta mandamus, quatenùs sententiam quæ de auctoritate nostrâ pro monasterio Trenorchiensi, vel pro membris ipsius, à delegatis judicibus rationabiliter promulgatam servetis,  usque ad dignam satisfactionem faciatis ab omnibus inviolabiliter observari. Datum Laterani VIIII. Kalendas Maii. Il y un a Bref tout semblable,  de même date, addressé à l’Archevêque de Vienne.